| *Arusha School* |
| --- |
| Το σήμα του Arusha School. |
| Πόλη | Αρούσα |
| Χώρα | Τανζανία ! Τανζανία |
| Είδος σχολείου | Κυβερνητικό, Οικοτροφείο, Ημερήσιο σχολείο |
| Έτος ίδρυσης | 1934 |
| Έτος κρατικοποίησης | 1972 |
| Τάξεις | Νηπιαγωγείο, Δημοτικό 7 τάξεων |
|

Το **Arusha School** είναι ένα Κρατικό σχολείο που βρίσκεται στην Αρούσα, Τανζανία. Το σχολείο αρχικά άνοιξε το 1934 ως ιδιωτικό μικτής εκπαίδευσης σχολείο για τα παιδιά των Ευρωπαίων, αλλά το 1972 την διεύθυνση την ανέλαβε η Κυβέρνηση. Το σχολείο εκπαιδεύει μαθητές από το Νηπιαγωγείο έως και το Δημοτικό 7 τάξεων. Παραμένει ωστόσο ένα οικοτροφείο όσο και ένα ημερήσιο σχολείο.

Ιστορικό ίδρυσης - κτιριακών εγκαταστάσεων
------------------------------------------

Το 1896, η Αρούσα κατακτήθηκε από τους Γερμανούς, μετά από τη δολοφονία των δύο πρώτων ιεραποστόλων που επιχείρησαν να εγκατασταθούν στο κοντινό Όρος Μέρου. Το 1899, οι Γερμανοί ξεκινούν τη δημιουργία μίας περίφραξης από πασσάλους (Σουαχίλι: μπόμα *(boma)*). Το 1900, εγκατέστησαν μόνιμη παρουσία, όταν χτίστηκε το στρατιωτικό φρούριο και φρουρείτο από στρατιώτες. "Η περίφραξη ήταν μια στέρεη δήλωση, που σκοπό είχε να εντυπωσιάσει το γερμανικό ηθικό και την πολιτική τάξη στην γύρω περιοχή. Τοποθετημένο σε ένα ύψωμα με θέα στον κάμπο, το οικοδόμημα με την μορφή φρουρίου δέσποζε στο γύρω τοπίο" ολοκληρωμένο με ένα πολυβόλο. Πολλοί Αφρικανοί είχαν εκτοπιστεί από τους Γερμανούς δια της βίας από τα πατρογονικά τους εδάφη και αναγκάστηκαν να σκάψουν για ασβέστη ή να μεταφέρουν πέτρες για την κατασκευή του φρουρίου.

Το 1916, κατά τη διάρκεια του Α' Παγκοσμίου Πολέμου, οι Βρετανοί πήραν την Αρούσα από τους Γερμανούς. Οι Γερμανοί αξιωματούχοι εγκατέλειψαν την περιοχή, οι Βρετανοί απέλασαν τους Γερμανούς ιεραποστόλους και εποίκους και μόνο μια σκελετική στρατιωτική διοίκηση της πόλης παρέμεινε. Όμως, σιγά-σιγά κατά τη διάρκεια της δεκαετίας του 1920, εφαρμόστηκε πολιτική διοίκηση, έφτασαν ιεραπόστολοι από τις Ηνωμένες Πολιτείες, Βρετανοί και Έλληνες άποικοι, ανακατέλαβαν τα πρώην Γερμανικά αγροκτήματα και η πόλη μεγάλωσε, ειδικά αφού οι Βρετανικοί, μετέφεραν την περιφερειακή διοίκηση από το Νέο Μόσι, στην Αρούσα. Το 1928-1929 με την επέκταση του σιδηροδρόμου από το Μόσι προς την Αρούσα, αυξήθηκε σημαντικά το εμπόριο. Σύντομα έκτοτε, όμως, η Μεγάλη Ύφεση (29 Οκτωβρίου 1929) συνέτριψε και το εμπόριο της Αρούσα.

Έως το 1934, το φρούριο χρησίμευσε ως στρατώνας 150 στρατιωτικών από τη Νουβία, εν συνεχεία έγινε το Μουσείο Φυσικής Ιστορίας της Αρούσα, οπότε παραχωρήθηκαν οι κτιριακές εγκαταστάσεις και οι παρακείμενοι σε αυτό ελεύθεροι χώροι και έτσι τέθηκαν οι βάσεις για την λειτουργία του Arusha School.

Μαθήματα (έως και το 1963)
--------------------------

Τα διδασκόμενα μαθήματα (αναλόγως της ηλικιακής τάξης ήσαν): Μαθηματικά, Ιστορία, Αγγλική λογοτεχνία, Θρησκευτικά, Γεωγραφία, Βοτανική, Γενικές γνώσεις, επιπλέον κατά τις απογευματινές ώρες και έως το βραδινό γεύμα, όλα τα οικότροφα παιδιά, ήσαν απασχολημένα (βάση συγκεκριμένου προγράμματος) σε αθλοπαιδιές.

Τα σχολικά αθλήματα, χωρίζονταν σε

* Ατομικά (δρόμος, άλμα εις ύψος, άλμα εις μήκος, κολύμβηση) και
* Ομαδικά (σκυταλοδρομία, ποδόσφαιρο, ράγκμπι, κρίκετ, χόκεϊ επί χόρτου, μπέιζμπολ)

Ειδικά για τα ομαδικά αθλήματα, το κάθε παιδί είχε συγκεκριμένη θέση (αναλόγως του αθλήματος). Θέση η οποία είχε προαποφασιστεί από συγκεκριμένη διδασκαλική επιτροπή, αφού προηγουμένως είχε αξιολογηθεί η προσωπικότητα του κάθε μαθητή (επιθετικός, υποχωρητικός, λεπτολόγος, αφηρημένος, δραστήριος, ονειροπόλος κλπ.)

Επιπλέον, όλα τα παιδιά, συμμετείχαν σαν λυκόπουλα-τα αγόρια (Αγγλικά: *γουλφ-καμπς*) / πουλιά-τα κορίτσια (Αγγλικά: *μπράουνιζ*) και τα μεγαλύτερα σαν πρόσκοποι-τα αγόρια (Αγγλικά: *σκάουτς*) / οδηγοί-τα κορίτσια (Αγγλικά: *γκάιντς*).

Όσοι από τους γονείς ήθελαν τα παιδιά τους, να μάθουν ή να εξασκηθούν σε κάποιο μουσικό όργανο (π.χ. πιάνο, κλαρίνο, μπάσο, τρομπέτα, σαξόφωνο κλπ.) ή / και στην ιππασία, πλήρωναν κάποιο επιπρόσθετο χρηματικό τίμημα

Αριθμός μαθητών - ετήσια δίδακτρα
---------------------------------

Το 2017, υπήρχαν 491 ημερήσιοι μαθητές και 283 οικότροφοι.

Κατά το 2018, τα ετήσια δίδακτρα για μεν τους ημερήσιους μαθητές, ήσαν 380.000 σελίνια Τανζανίας (περίπου $150), για δε τους οικότροφους, 700.000 σελίνια Τανζανίας (περίπου $560).

Πολιτιστική συμμετοχή του σχολείου
----------------------------------

Όταν το 1962 τελείωσαν τα γυρίσματα της ταινίας *"Hatari!"* ("Κίνδυνος!") με τον Τζον Γουέιν *(John Wayne)*, οι υπεύθυνοι της ταινίας επισκέφτηκαν το σχολείο, φέρνοντας μαζί τους και το μικρό ελεφαντάκι της ταινίας, προκειμένου να προωθήσουν / διαφημίσουν τόσο τοπικώς αλλά και σε όλους τους μαθητές, την ταινία.

Κάθε χρόνο, γίνονται σχολικοί αγώνες μεταξύ των "αντιπάλων" σχολείων της περιοχής και κυρίως μεταξύ του Arusha School και του *St. Constantine's International School* *(SCIS)* (του πρώην *St. Constantine's East African Hellenic School* *(SC EAHS)*.

Η μασκότ
--------

Από τα τέλη του 1920, το Arusha School έχει και μια γιγαντιαία χελώνα ως μασκότ. Λέγεται πως η γιγαντιαία χελώνα προέρχεται από το είδος που βρίθει στις Σεϋχέλλες και το 1930 υπολογίζετο πως η ηλικία της ήταν άνω των εκατό ετών. Όπως όλες οι μασκότ έτσι και αυτή έχει κάποιο όνομα και αυτό είναι: Σερ Άλεξ *(Sir Alex)*.

Διατελέσαντες Διευθυντές
------------------------

* 1934-1942 *W. Wynn Jones*
* 1943-1944 *A. F. Lace*
* 1945-1946 *N. Langford - Smith*
* 1946-1963 *C. E. Hamshere*
* 1964-1969 *B. L. Jones*
* 1970-1972 *D. C. Nettelbeck*
* 1972-June *J. M. Nyakirang'ani*
* 1972-1975 *R. H. Mlay*
* 1976-1979 *M. A. Mkombo*
* 1979-1980 *N. Z. Dalal, Ag*
* 1980-1981 *D. L. Omari*
* 1981-1987 *B. Redding*
* 1987-1989 *M. F. Gumbo*
* 1989-1992 *H. M. Geni*
* 1992-1997 *S. Dosi*
* 1997-2005 *M. Kiduma*
* 2005-2006 *F. Nkurwa, Ag*
* 2006-2009 *H. R. Kaniki*
* 2009-2010 *N. Kawanara Ag*
* 2010- *A. B. Kitigwa*

  

Ο μακροβιότερος Διευθυντής όλων ήταν ο *C. E. Hamshere* (1946-1963), περίοδο κατά την οποία το Arusha School, εδραίωσε το κύρος του τόσο σε τοπικό όσο και σε περιφερειακό επίπεδο. Εκτός από τα παιδιά των Άγγλων της Τανγκανίκα, στο σχολείο φοιτούσαν και σχεδόν όλα τα άλλα παιδιά των λοιπών Ευρωπαίων της Τανγκανίκα (Ιρλανδών, Ιταλών, Ολλανδών αλλά και ορισμένων Ελλήνων - Ελληνοκυπρίων). Επίσης, υπήρχαν και αρκετά παιδιά που έρχονταν από τις πέριξ της Τανγκανίκα Αγγλικές αποικίες - Κοινοπολιτείες (π.χ. Κένυα, Ροδεσία (σημερινή Ζάμπια και Ζιμπάμπουε), Ν. Αφρική).

Εδώ αξίζει να σημειωθεί, ότι η πειθαρχία επί των ημερών Διεύθυνσης του *C. E. Hamshere*, υπήρξε παροιμιώδης. Ο Ουαλός διάδοχός του, *B. L. Jones* (1964-1969), ήταν επιεικέστερος (ίσως, λόγω του ότι ήταν έντονα θρησκευόμενο άτομο).

Στοιχεία επικοινωνίας
---------------------

* Διαδικτυακή διεύθυνση:

Δείτε επίσης
------------

* *Hellenic Communities School of East Africa* (*HCSEA*)
* *St. Constantine's International School* (*SCIS*)

Σημειώσεις
----------

1. ↑  Ο λόγος που στο *Arusha School* δεν φοιτούσαν όλα τα παιδιά των Ελλήνων - Ελληνοκυπρίων, αλλά μόνον ορισμένα, ήταν διότι στην Αρούσα, λειτουργούσε επίσης (από το 1952) και το Ελληνορθόδοξο Δημοτικό Σχολείο Οικοτροφείο *Hellenic Communities School of East Africa* (*HCSEA*) και το οποίο στη συνέχεια (κυρίως λόγω της έλλειψης Ελληνοπαίδων), μετονομάσθηκε στη σημερινή ονομασία *St. Constantine's International School* (*SCIS*).
2. ↑  Πριν αναλάβει την διεύθυνση του Σχολείου ο *B. L. Jones*, ήταν δάσκαλος του μαθήματος των Θρησκευτικών.

Παραπομπές
----------

1. 1 2 3   Arusha School, 22 Ιουλίου 2018
2. ↑  «Legendary Arusha School marks 75th birthday». *The Arusha Times* (Issue 00563). 18–24 Απριλίου 2009. Αρχειοθετήθηκε από το πρωτότυπο στις 16 Ιουλίου 2011. Ανακτήθηκε στις 5 Δεκεμβρίου 2009.
3. 1 2 3  Strangers, σελ. 113
4. 1 2  Daily Nation, A day in Arusha, 22 Ιουλίου 2018[*νεκρός σύνδεσμος*]
5. 1 2 3 4 5  Strangers, σελ. 114
6. ↑  Strangers, σελ. 115
7. ↑  *CCTV News, Celebrity Tortoise* (στα Αγγλικά). CGTN. 28 Νοεμβρίου 2015. Συμβαίνει στα 1.57. Ανακτήθηκε στις 5 Δεκεμβρίου 2020.  Unknown parameter `|speaker=` ignored (βοήθεια); Unknown parameter `|speakerlink=` ignored (βοήθεια); Unknown parameter `|producer=` ignored (βοήθεια)

Πηγές
-----

* "'A Town of Strangers' or a 'Model Modern East African Town'? Arusha & the Arusha", authored by Thomas Spear, in *Africa's Urban Past*, edited by David Anderson and Richard Rathbone, James Currey Publishers, 2000, accessed 31 October 2014

Συντεταγμένες: 3°22′31″S 36°41′39″E﻿ / ﻿3.3753°S 36.6942°E﻿ / -3.3753; 36.6942


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Arusha School  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Arusha  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |